Tudom, hogy nem könnyű neked
megkülönböztetni
a valóságot attól,
ami csak a fejedben történik.
ÍGY KÉSZÜLT
A Disney Plus sorozatunkkal
a mozivásznon bemutatott szereplőink mellett
azokat a karaktereket is meg szerettük volna mutatni,
akik a Disney Pluson eddig nem voltak láthatók.
A Holdlovag a lista élén szerepelt.
Ő egy látványos karakter különleges vizuális megjelenéssel.
Sokkal inkább akció-orientált karakternek mondanám,
egy ideje nem szerepelt hozzá hasonló az MCU-ban.
Mikor egy képregényszereplőt hívunk életre,
végig kell gondolnunk, mi a lényege,
mi a legalapvetőbb tulajdonsága.
- Holdlovag - sorozat nem készülhet anélkül,
hogy nem a sötétségre és a káoszra fókuszálunk.
A Marvel-univerzumban
a Holdlovag először 1975-ben bukkant fel a Werewolf By Nightban,
ahol ellenségként szerepelt.
A rajongók 1980-ra többet akartak látni belőle,
így saját képregénye lett.
Eredetileg Marc Spector a Holdlovag.
Leszerelt tengerészgyalogosként vált zsoldossá,
majd ő lett az egyiptomi Honszu isten avatárja.
A képregénybeli eredettörténet
nagyon egyiptológia-központú,
ettől igazán különleges a történet.
Ez Kevinnek köszönhető,
aki a fejlesztési folyamat elején előrukkolt vele.
Azt mondta: „Ha ez megjelenhet a sorozatban
„Indiana Jones-szerű kalandokkal átszőve,
„akkor a sorozat hat órán át is kitart".
- Nekik megyek? - Igen, bele a kamerába.
Így... Azt kell éreznem, hogy...
- Oké. - Már érti.
Mohamed Diab egy egyiptomi filmrendező.
Nagyon együttműködő és magabiztos,
már eleve szilárd elképzelése volt a történetről.
Szeretnék mutatni valamit. A kislányom festette.
Ezt nézzétek, a Holdlovag az!
Hű, tényleg!
Elolvastam az első két részt és a sorozat folytatásának összegzését.
Sarah-val elmélyedtünk benne.
Sarah a feleségem és a sorozat producere.
Kétszáz oldalas tervet dobtunk össze.
A terv középpontjában
az egyiptológia állt,
és Kevin az első naptól kezdve erre koncentrált,
az egyiptológiára, a kalandra.
Az első megbeszélésen
tudtuk, hogy a Holdlovag nála lesz a legjobb kezekben,
és ez látszik is.
A sorozatot nézve átjön...
Annyi vizuális előrevetítés van.
A gondolkodásmódja nagyon sok részletet rejt,
és ez energetizálta
a stábot és a csapatot, és mindenkit, akinek köze volt a sorozathoz.
Amennyire csak lehet, mikor ezt csinálod...
Korábban nem ismertem a Holdlovagot.
Ez előny és hátrány is lehet.
Úgy érzem, esetemben inkább előnyt jelentett.
Nem ragaszkodtam semmihez, csak ahhoz, hogy jó legyen a történet.
Már a kezdetekben rádöbbentünk arra, hogy hatórányi elbeszélés,
és négy-öt ország
komoly csapatmunkát igényel.
Kezdjük újra, de dobd...
Benson és Moorhead
Mohamed Diab, a vezető rendező mellett nagyon jó döntés volt.
- Bocsi, srácok! - Leesett az XLR-ed.
- Hiányoztatok. - Te is.
Igen.
A Káosz című filmed által ismertünk meg.
Aaronnal megnéztük a filmet,
majd mély levegőt vettünk, és megállapítottuk: „Ha ő filmrendező,
- „mi nem vagyunk azok". - Igen.
Imádtam a filmjeiteket. Ez most olyan, mint a pingpong,
én is meg kell, hogy dicsérjelek, de imádtam A végtelent
már azelőtt, hogy megismertelek,
azt éreztem, hogy valami különlegeset tudtok.
Így mikor lehetőség nyílt a közös munkára, megtiszteltetésnek éreztem.
Mikor elkezdtük a közös munkát az írók szobájában,
egyből nyilvánvalóvá vált,
hogy a Holdlovag semmilyen módon nem kapcsolódik az MCU-hoz.
Narratív szempontból felszabadító volt,
szabadon játszhattunk a karakterrel,
nem kellett betartani előre elrendelt narratív szabályokat.
A Holdlovag rajongójaként nagyon tetszett,
hogy minden alkotó a saját szájíze szerint formálja az anyagot.
Kiválogathattuk a kedvenc dolgainkat a korábbi feldolgozásokból.
De ez nehéz feladat is, mert 40 év furcsasága hogyan koncentrálódhat
egy hatórás sorozatban úgy, hogy közben értelme is legyen?
Ez a 40 éves képregényanyag
végtelen forrást nyújt. A Marvelben pedig az a legjobb,
hogy a karakter eredetéhez enged jutni,
amellyel úgy játszhatsz, ahogy akarsz.
Számunkra minden a történetről szólt.
Soha senki nem mondta nekünk:
„Figyeljetek, a képregényekből ezt és ezt be kéne tenni a sorozatba!"
Átnéztünk minden létező Holdlovag -képregényt,
és igyekeztünk megtalálni a különösen ikonikus képeket.
Általában a legmeglepőbb dolgokat választottuk,
mint mikor a fehér lehúzásával
előtűnik a hús a fehér háttérrel, meg ilyenek.
A Holdlovag első megírásakor
Marc Spector egy fickó volt különböző identitásokkal.
Marc Spector zsoldos volt, Steven Grant a város milliomosa,
Jake Lockley pedig taxisofőr.
Attól függően, hogy milyen információra
volt szüksége Marc Spectornak Holdlovagként,
felvette az egyik identitást.
Az évek során a különböző identitások különböző személyiségekké váltak,
ezek pedig azzá, amit ma
disszociatív identitászavarként ismerünk.
Úgy érzem, a képregény alkotói kockázatot vállaltak
a Holdlovag karakterével,
ez megmutatkozik a DID-vel vívott küzdelmében is.
A mentális egészsége került előtérbe.
A karakter, aki eleinte
a fehér ruhás, vérfarkasokkal harcoló fickó volt,
most összetettebbé vált,
lenyűgöző karakter lett belőle.
A Holdlovag olyan karakter, aki a képregényekben
évekig küzd mentális betegséggel.
Fontos volt tisztelettel megközelíteni
egy ilyen kihívásokkal küzdő személyt.
A különböző elemekhez fantasztikus színészre van szükség.
Jól van, guten Tag!
Sokszor beszéltünk Oscarral.
Tudtuk, hogy érdekli a világunk, de még sehová nem passzolt.
Nem tudtuk, a Holdlovag érdekli-e majd,
ahogy azt sem, egy Disney Plus-sorozat igen.
De benne volt,
és rendkívül kreatív alkotótárs és kreatív partner volt.
Kevin Feige keresett meg a Holdlovaggal,
én még sosem hallottam róla. Gyerekként
gyűjtöttem a képregényeket, az X-Ment,
X-Force-ot és még néhányat.
Így először meg kellett ismernem
a karaktert és a történetét.
A képregényeket átnézve rengeteget változott.
Gazdag és hatalmas anyagról beszélünk.
A mi feladatunk az volt,
hogy valamiféle lencsén át nézzünk az érdekes dolgokra,
vagy amik a legdrámaibbnak tűntek.
Fontos volt komolyan venni a mentális egészség aspektusát,
és végigvinni a tervemet,
amely egy karaktertanulmány volt, egy nézőpont-élmény.
A DID disszociatív személyiségzavar,
melyet korábban többszörös személyiségzavarnak hívtak.
A sorozat lényegében a DID fiktív ábrázolása,
de szerintem arra törekedtünk,
hogy jobban megértsük, és mélyebbre ássunk benne.
Az első dolgom az volt,
hogy beleástam magam a DID tanulmányozásába.
Robert Oxnamnek van egy fantasztikus könyve,
A Fractured Mind a címe.
Ez lett lényegében a bibliám,
mert olyasvalakiről szól, aki a negyvenes évei végéig nem veszi észre,
hogy DID-je van.
Azt hitte, hogy csak alkoholista, és nehéz az élete,
de láss csodát, hirtelen rájön,
hogy nyolc különböző személyiség él a testében.
Nyolc különböző alteregó.
Ez meghökkentő volt. Ahogy a tény is,
hogy ez önmagában egyfajta szupererő.
Milyen csodálatos az emberi elme, hogy így képes túlélni
gyermekkorban elszenvedett szörnyű traumákat.
Ez egy túlélési mechanizmus, amely segítségével
az agy más-más személyeket hoz létre a pszichén belül,
hogy képes legyen elviselni a traumát.
Mindenki, aki megnézi a sorozatot, és azok is, akik dolgoztak rajta,
viszonyulnak valamilyen módon a mentális egészséghez.
Mindenkinek az volt a célja,
hogy jól átgondolt történetet adjunk át.
Nem kell, hogy valami konkrétról szóljon.
Szólhat olyasmiről, amit mindannyian átéltünk:
hogy hogyan gondoskodjunk egy szenvedő társunkról.
Mehet! Köszönöm...
Jeremy Slaternek, a vezető írónknak fontos volt,
hogy a 101. és 102. epizód Steven epizódja legyen.
Mindig tudtam,
hogy kemény lesz Marckal elkezdeni a sorozatot.
Mert Marc nagyon zárkózott karakter.
Szélmalomharcot vívnánk a sorozat teljes időtartama alatt.
Steven Grantnek azt mondtam: „Tudom, hogy meséljük el a történetet".
Ha egyszer elsajátítod Steven Grant karakterét,
az egész pipa.
Elismerésem a Marvelnek és Jeremy Slaternek.
A sorozat egyik legragyogóbb ötlete,
hogy a világot Steven szemén keresztül láthattunk.
Rejtélyesen kezdődik, az első rész egy nagy kérdőjel,
- nem tudod, mi történik, nem? - De.
Ott van a kísértés, hogy lépjük már át ezt,
hadd lássuk, ahogy a Holdlovag megver valakit.
De ez a második rész végéig nem jön el.
Majdnem egy játékfilm végére érünk,
- mire végre csinál valamit a Holdlovag. - Így van.
Nagyon izgalmas volt, hogy a rejtélyt is behoztunk a sorozatba.
Néhány epizódnak megkaptam a korai vázlatát,
és láttam, hogy a történetet áthelyezték New Yorkból Londonba,
de a karakterek továbbra is amerikaiak voltak.
Ez elgondolkodtatott.
„Létre tudnánk hozni egy olyan karaktert, aki jó ellenpontja lenne annak,
„amit egy zsoldostól, egy kemény hőstől elvársz?"
„Zsoldos?" Nem, nem vagyok zsoldos.
A nevem Steven Grant.
Arra gondoltam, ha Londonban játszódik, miért is ne lehetne Steven angol?
Otthon álltam elő ezzel a karakterrel
a gyerekeimmel játszva.
A legidősebb fiam nagyon megszerette Stevent.
Sokat nevetett. Ebből tudtam,
hogy jó úton járok.
Nem tudom, mi köze Egyiptomhoz.
Akkoriban még nem volt ilyenjük, nem? Nem hát.
Fügét és datolyát ettek.
Steven lakásában vagyunk.
Padlás mellett döntöttünk,
mert emlékeztet egy piramis alakjára.
Kettő, egy. Kamera. Felvétel!
Az ágya egy emelvény alatt van,
mintha egy szarkofágban feküdne.
Akár egy sírkőben.
A forgatás első két hónapja csak Stevenről szólt.
Ez a folyamat arról szólt, hogy beleszeressünk
Stevenbe.
Le tudnád vinni, kérlek?
Adnál egy percet, Donna, a bogaraiddal?
Nem emlékszem, mikor élveztem utoljára ennyire egy karakter eljátszását.
A forgatásra érve már élt az akcentusom, nem akartam kiesni a szerepből.
Egy óra múlva öltözünk át?
- Igen, ott van a... - Rendben.
- Ugyanez a kabát. - Szuper.
Nem vagyok módszeres színész.
De nem akartam szégyenlősködni,
ahogy megkérdőjelezni sem.
Nálam inkább arról szólt,
hogy szerepben maradok, nem esem ki,
így másra tudok fókuszálni,
például az adott jelenetre,
a váltásokra, és minden másra.
Te jó ég!
A sorozat hangneme számomra teljesen a karakterből születik.
A Holdlovag mitológiáját és a történet tétjét
egy karakteren át ismerjük meg, akinek hozzánk hasonlóan minden új.
Ó, egek, ez őrület!
A sorozat egy egész bolygót bejáró kaland a természetfeletti segítségével.
Horrorisztikus elemek is vannak benne.
Az a jó a Holdlovagban,
ami az MCU-t is átszövi,
hogy mikor lehámozod a rétegeket,
rájössz, hogy egy karaktertörténetet látsz.
Úgy érzem, Oscar Isaacnek is ez volt a legfontosabb.
Kezdek megőrülni, ember.
Már megőrültem.
Nem... nem tudok különbséget tenni a...
Az ébrenlét és az álom közt.
Steven volt a kulcs, mert ő őszinte és vicces egyben,
ugyanakkor halálra rémült attól, ami történik,
és ez reakciók sokaságát eredményezi,
amelyek ugyanabban a világban élnek.
...takarodj a fejemből!
Igen.
Miközben nevet vagy viccelődik,
vagy éppen retteg valami szörnyűségtől,
ugyanakkor lehet,
hogy valódi gyermekkori traumákkal birkózik meg.
És ezzel együtt egy beszélő vízilóként van veled.
Mivel pszichológiai nézőpontként van kitalálva,
szerintem könnyű követni.
Tartsa az ajtót! Köszönöm.
Harc és mutatványok szempontjából Steven Grant hétköznapi fickó.
A legnehezebb feladat
egy olyan személy harcstílusát megtervezni,
aki nem tud harcolni.
Én szeretem ezt a kihívást,
mert harcművész múlt nélkül,
bunyós múlt nélkül is
meglehet benned a túlélési ösztön.
Az ösztön, hogy megvédd magad.
Hat!
A krikettet jobban szeretem.
Oscar humort szeretett volna belevinni.
Néha kissé bugyután viselkedett,
ami az életét is megmenthette.
Sakál. Sakál!
A Holdlovag jelmeze, a két karakter jelmeze
teljesen új színt hoz a Marvel-univerzum világba.
A megalkotó személy képzelőerejét
egy öreg Isten ihlette.
Mr. Knight az, amit Steven
klassznak tart.
James Bond, valami ilyesmi, igaz?
Egy elegáns úriember, aki ravasz, erős és vicces.
Steven, mi a fene van rajtunk?
Nem tudom. Azt mondta, kell egy öltöny.
Mr. Knightnak egy egyedi háromrészes öltönyt terveztünk.
A képregény ihlette.
Szerettünk volna textúrát belevinni,
hogy ne sima fehér legyen.
Mikor fény esik rá, a lamé megcsillan,
és az egész öltöny ragyog.
Van egy mellénye egyedi gombokkal,
a Khonshu szimbólummal.
Tornacipőt választottunk mellé, hogy modernebb legyen.
Mohamed, a rendezőnk pántokat kért rá
a múmiák tiszteletére.
Meghan remek munkát végzett.
És jó viccé válik,
mikor „öltönyt" kell csinálnia, de nem tudja, mit jelent.
Tényleg jól festek.
- Rendben, hol a szkarabeusz? - Szkarabeusz...
Ez mi? Mire valók ezek a kis rudak?
A gumibotokat a Holdlovag és Mr. Knight is használja.
Az eredeti képregényben az alsó lábszáron helyezték el őket,
de mi kicsit nagyobbra terveztük őket,
ezért hátulról, a köpeny alól,
a kabát alól elérhetők.
Ami azt illeti, elég király.
Mondok egy kis érdekességet.
Eredetileg Marcé volt Mr. Knight ruhája,
Stevené pedig a Holdlovag ruhája.
Steven aztán angol fickóvá változott,
és azt éreztem, Steven Mr. Knighttá vált. Nem?
A többiek pedig egyetértettek velem.
Így ezt kicseréltük.
Időt kérek!
Időt! Srácok, nyugodjunk le, jó?
Mindenki feszült.
Nyugodjunk le a francba, és beszéljük át...
Fogd a testet. Fogd a testet, Marc!
A Holdlovag sziluettje nagyon ikonikus,
tudtuk, hogy milyen területen akarunk maradni.
Csuklya, maszk, köpeny.
Aztán következtek
a finom utalások, amikkel játszadoztunk a ruhatárában.
A képregényekben a Holdlovag ábrázolása
nagyon klassz.
De egy valódi emberen
elképzelsz
egy egyiptomi istent kommandós páncélban,
és nem passzol a kettő.
A tervezési folyamat az együttműködésről szólt.
Mindenki részt vett benne.
Oscarnak remek ötletei voltak.
A kezdetekben nagy fejtörést okozott a jelmez.
Végül Ryan Meinerding
remek koncepcióval állt elő,
és mikor megláttuk, mindenki azt mondta:
„Ilyet még nem láttam, és irtó ijesztő".
A Holdlovag lábán végig hieroglifikus feliratok láthatók.
Az ókori egyiptomi nyelv nem rendelkezett a „lovag" szóval.
Nem létezett.
Így ki kellett találnom „a hold védelmező katonáját".
Ókori egyiptomi holdlovag.
Együtt dolgoztunk a Marvellel és a koncepció-művészeikkel,
valamint Meghan Kasperlikkel, aki a sorozat jelmeztervezője.
A célunk az volt,
hogy a képregényhős megelevenedjen a valóságban.
Igen, az arany tetszik. Tudod mozgatni a karod?
- Igen. - Lényegében
úgy kell kinéznie, mintha kötés lenne.
A valóságban ez nagyon megnehezíti a ruhadarab elkészítését.
Mert nyilván minden egyes darab
különálló, amit össze kell varrni,
és illeszkednie kell az emberi testhez.
Meg kellett találnunk a megfelelően elasztikus szöveteket,
majd rányomtattuk a kötésmintázatot,
és be is festettük.
Könnyűnek és jól szellőzőnek kell lennie, hogy ne izzadjon bele, aki viseli,
és rugalmasnak is kell lennie.
Ugyanakkor az anyagnak
elég robusztusnak kell lennie az esésekhez és mutatványokhoz.
Sokáig tartott megtervezni
a Holdlovag-jelmezt, és elérni,
hogy mindenki elégedett legyen vele.
Sok különböző átalakulást láttunk
különböző filmekben és szuperhős-projektekben,
és mi is sok mindent kipróbáltunk, de a cél az volt,
hogy az átalakulás varázslatosnak tűnjön.
Nem akartuk, hogy távolinak tűnjön,
személyesnek kellett lennie.
Gyerünk! Vedd át az irányítást Egyelőre.
Javarészt anyagok rétegezéséből állt,
emiatt a jelmez a végére valóságosabbnak tűnt.
Bár a csapatnak sok munkájába került
összerakni a jelmezt,
és Meghan csapatának elkészíteni,
mégis rendkívül fontos volt,
hogy új anyaggal dolgozhassunk.
A Holdlovag akár Marc ösztönénjeként is leírható.
A leggátlástalanabb, legérzéketlenebb,
legerőszakosabb, legbosszúállóbb énje.
Azt hiszem, Marckal megküzdöttünk.
Sokáig nem találtuk.
Steven nagyon könnyen emészthető.
Őt már a harmadik jelenetben megszereted.
Nagyon féltem, hogy az emberek a harmadik epizódban nem értik meg Marcot.
Ki ő? Nem olyan vicces, nem olyan szimpatikus.
Mikor először láttuk Marcot a forgatáson, megfagyott a levegő,
mert... nem Oscar,
hanem Marc a jelenetben szörnyű hangulatban van.
A hangulat a pezsgő, vicces Stevenből
átment teljes koncentrációba.
Először bizonytalan voltam, azt mondtam:
„Marc jeleneteit nem akarom Steven jeleneteivel egy napon felvenni.
Lehetne, hogy más napokon vesszük fel,
hogy külön tudjam választani őket?"
Oké, mehet. Készenlétbe, és felvétel!
Nem én tettem. Khonshutól védem meg őt.
Fogalmad sincs, miről beszélsz.
Szemet vetett rá. A helyemre akarja. Én soha...
Fogalmad sincs, miről beszélsz, Steven!
Fogd be a szád!
Mellesleg Marc sem Oscar rendes hangján szólal meg.
Ez egy kitalált akcentus.
Ide figyelj, haver! Hé, figyelj ide!
Tűnj el a táskától!
Tűnj el a táskától! Meg fogod öletni.
Marc egy kis chicagói beütést kapott,
és a képregények tanulmányozása után
mélyebb hangfekvésben szólal meg,
és egy különleges külsőt is találnunk kellett neki.
Vége!
Elkezdtem,
ahogy komfortosabb lett számomra a két karakter,
elkezdtem kifejleszteni,
hogyan válthatok könnyebben a két karakter közt.
És a továbbiakban
ez bizonyult az igazi bűvészmutatványnak.
Az időzítés miatt Steven sorait mondjam?
Hogy tudd, meddig kell tükörképnek lenned?
Gyönyörű, igen.
Van egy jelenet a sziklán,
Marc Stevenhez beszél, és párszor visszatérünk Oscarhoz.
Mi a fene bajod van, Steven?
Nekem? Te kezdtél gyilkolászni.
Varázslatos munkát végzett.
Én a kamerát váltogatom,
ő pedig karaktert vált, Marcból Stevenné változik.
Marc és Steven teljesen különböznek, úgyhogy Oscarnak nem könnyű.
Azt javaslom, ne hallgass arra a buta galambra!
Tűnj el az utamból!
Jó volt, hogy a végén
a szemekben látszott a váltás.
Semmin nem kellett változtatni, mégis láttad,
hogy ez már Marc,
és ez nagyon izgalmas volt.
Ha egy állóképet látok róla,
akkor is meg tudom mondani, Stevent vagy Marcot alakítja.
Más a testtartása. Azonnal.
Ha visszagondolunk, a forgatás alatt
három különböző emberrel töltöttünk időt ugyanabban a testben.
Megismertük Oscart, majd Stevent,
- majd Marcot. - Igen.
Ha van egy csodálatos hősöd,
ha ilyen magasra teszed a lécet Oscar Isaackel,
felmerül a kérdés, ki legyen a gonosztevő.
Ethan Hawke képbe kerülése
az álomstábot eredményezte.
Nagyon más, mint a felfedezések, amiket tettünk.
Két hatalmas és sikeres sztárról van szó,
szerencsések vagyunk,
hogy elvállalták a karakterek megformálását.
Elárulták.
- Igen? - A türelmetlen istentársai.
A saját avatárja is.
The Avatars? Kék emberek, igaz? Imádom azt a filmet.
- Avatár alatt azt értem... - Az animére gondolsz?
Steven! Hagyd abba!
Láttam Mohamed Diab néhány filmjét,
és beszéltünk arról, hogy csinálunk egy indie sci-fi filmet.
Már kezdtünk volna, mikor megkaptam ezt a munkát, és megkérdeztem,
várna-e rám egy évet. Igent mondott.
Megvolt az összhang, szerettünk volna valami közöset alkotni.
Láttam a The Good Lord Birdöt,
és lenyűgözőnek találtam.
Miközben Mohameddel Harrow-ról beszéltünk,
megkérdeztem, mit szólna Ethanhez. Nem lenne jó választás?
Mohamed közölte, hogy imádja és ismeri Ethant.
Remek ötletnek tartotta.
Másnap lementem a kávézóba,
és ott volt Ethan.
Párszor láttam már, de sosem beszélgettünk.
Megszólított, hogy hallotta, beszéltünk Mohameddel.
Mondta, hogy ő játssza a Holdlovagot. „Ezt nem tudtam" - válaszoltam.
Erre azt mondta, nekem kéne a gonoszt alakítanom.
Nem is volt kérdés, igent mondtam.
Gondolkodnom sem kellett rajta.
A képregényekben az az érdekes, hogy nincs egy meghatározó gonosz.
Emiatt átgondolhattuk,
a gonosz milyen tulajdonságait akarjuk megtartani.
Mely szempontok segítik az eredettörténetet?
Afféle kétes milliárdosként indult.
- Valami ilyesmi, igaz? - Igen, így kezdte.
Aztán lényegében szektavezérré vált.
Sokat beszéltünk Ethannel arról, hogy lehetne ez valóságos,
mert buzgósága és hite egy fájdalom nélküli világra irányul.
És ez sokkal érdekesebbé teszi,
mint egy szimplán rosszindulatú gonoszt.
A hatodik részben odamegy Ammithoz, és megkéri: „Vedd el az életem!"
Nem olyan gonosz,
aki a világot akarja uralni. Ez nem érdekli.
A mérleg nincs egyensúlyban.
Elfogadom a mérleget az eredménytől függetlenül.
A legtöbb bűncselekményt elkövető ember nem gondolja...
Nem úgy kelnek fel reggel, hogy „rosszfiú vagyok".
Megvannak az okaik. A pokol is az okokkal van kikövezve.
Ki kellett találnom az ő okait, és olyan észszerűvé és meggyőzővé tenni őket,
amennyire csak lehet.
Ha a történelem szektavezetőire gondolunk,
megalomániásokra,
ők nagyon gyakran rendkívül idealisztikusan indulnak.
Valódi erkölcsi törekvéseket látni ezeknél az embereknél.
Próbáltam feltérképezni, ő miben hisz, és ha...
El kell hinned, hogy tényleg segítesz.
Azért vagyunk itt, hogy a Föld a lehető legjobban hasonlítson a Mennyországhoz.
Ki akar az első lenni?
A Marvel legsikeresebb gonoszai
azok, akikben van valami szürke,
mint Killmonger vagy Thanos.
Akiket kicsit megértenek az emberek.
Remélem, Harrow iránt is így éreznek majd. Van logika abban, amit mond.
Igen, van logika. És van még...
Világos, hogy fájdalmas a múltja.
Fájdalmas a múltja, és a fájdalom miatt van benne emberség.
Mi rendezhettük az első rész nyitójelenetét,
- eredetileg a második részben lett volna. - Igen.
Bárcsak a mi érdemünk volna, de nem az.
Ethan Hawke-nak köszönhető.
Remek ötlete volt, hogy hogyan vezessük be a jelenetet.
Ezért veszed fel Ethan Hawke-ot.
Végignézted, ahogy üveget tesz a cipőjébe, majd elsétál egy bottal.
Majd pár jelenettel később
egy pasas lépked, közben ropogó hangot hallasz,
és már tudod, ki ő,
tudod, hogy nem teljesen százas.
Azonnal felkelti az érdeklődést, hogy vajon ki lehet ő,
és ez mind az ő ötlete volt.
Az in medias res nyitás ötletét a későbbiekben is használtuk.
Azt hiszem, Grant mondta, hogy a cipő
- ne csak furcsaság legyen. - Okos.
Mindennek következményekkel kell járnia,
a dominóhatás mindenre vonatkozik.
Sok mindent találtunk ki
- az olvasópróbákon. - Igen.
Ezt látod, ugye?
Igen, látom.
Grant Curtis, a producerünk érdeme is,
és Keviné, meg mindenkié a Marvelnél, hogy teret adtak nekünk.
Hetente voltak olvasópróbáink,
száz kérdést feltettünk,
hogy mindent megértsünk.
Mély filozófiai töltetet kapott.
Szuper együttműködéssé vált a Marvellel, az előadóművészekkel és veletek,
és a végén újfajta karakterszintű megértésig jutottunk el.
Olyan környezetet teremtettünk, amely lehetővé tette,
hogy narratív módon mondjuk el a véleményünket,
senki sem ítélkezett.
Az volt a fontos, hogy mi a jó a karakternek.
Ötletekkel dobálóztunk.
Ettől jobb lett a forgatókönyv és a sorozat.
A forgatáson a kivitelezésre koncentráltunk,
hogy hogyan lehetne a lehető legőszintébb.
Mind egyetértettünk,
ezért zökkenőmentes a közös munka Aaronnal, Justinnal és Mohameddel,
mert ugyanúgy gondolkodtunk.
Nem voltak tabuk.
May is ott volt a megbeszéléseken.
Erősen harcolt Layláért.
Layla May nélkül nem lenne olyan, amilyen.
Az biztos.
Ő és Sarah
voltak a női hangok a teremben,
és az egyiptomiak ismerik Laylát,
a küzdelmet, amelyet át kellett élnie.
Layla kihívást jelentett,
mert a kezdetektől fogva tudtam, hogy ez nemcsak egy szerep,
hanem egy embercsoportot is képvisel.
Szeretem Mayt színésznőként,
de nagyon fontos volt számomra
arabként, hogy olyasvalakit találjak, aki képvisel minket.
- Senki nem lesz itt? - Igen, azt kéne, hogy...
Nem igazán tudtam semmit a szerepről, mielőtt elvállaltam.
Egyiptomi volt, és ez számomra
nagyon izgalmas feladatnak tűnt egy Marvel-produkcióban.
Aztán ahogy telt az idő, elkezdtem többet megtudni róla,
megismertem a pályáját és az utazását,
és még izgalmasabbá vált.
Mohamed olyan színészeket választott, akikről érezte, hogy elkötelezettek,
teljes mértékben elkötelezik magukat, és nem félnek ostobának tűnni,
sem mindent kockáztatni.
May mindenben partner volt, és remek ötletekkel állt elő
a karakterét illetően.
Csak hogy tudd, nem segíteni jöttem.
Magam és mások miatt vagyok itt, akik meghalnának, ha Harrow nyerne.
Az elején sokat küzdöttem.
Elég sebezhető vagyok,
és úgy gondoltam, Laylának nagyon erősnek
és érzelemmentesnek kell lennie, én pedig bizonytalan lennék,
megtörnék és sírnék.
De ő is hús-vér ember.
Fontos volt megmutatni egy nő minden oldalát.
Mindig mikor valami újat tudok meg rólad,
arra gondolok, nem lehet több titok közöttünk.
Aztán felbukkan valami más, és olyan, mintha sosem ismertelek volna.
Nem is ismertél.
Nem ismersz.
A negyedik részt szerettem csinálni,
mert úgy érzem, Laylának volt mozgástere
megmutatni, hogy min megy keresztül
a sírban szerzett tapasztalatok során.
A jelenet Harrow-val olyan volt, mint egy színdarab,
mert olyan messze voltunk egymástól, hogy két daru vett minket.
A közeli felvételek egyidőben készültek, ami csodás volt.
Gyönyörűen kezelted.
A hozzád hasonló férfiak
miért mindig ilyen leereszkedők?
Fontos volt számomra, hogy Layla
ne csak szolgálja egy férfi útját.
Végeztél?
Akár az apja, akár a szeretője, akár bármi más,
úgy érzem, önmagát fedezi fel, ami a legnagyobb dolog.
Remélem, lezárást találsz.
Ez itt a kairói díszletünk.
Nagy nap a mai.
Kétszázötvenöt statisztával dolgozunk.
Ötvenöt filmes autó köröz ott,
Oscar és May pedig Kairó utcáin sétálnak.
És felvétel!
Kairó utcái nagyon zsúfoltak voltak.
Szorongás kerített hatalmába.
Néha megesik velem, mikor túl sok minden történik.
Nagyon érdekes volt
Kairó belvárosát megépíteni Budapesten.
Építettünk egy nagy hátsó területet,
Kairó négy-öt háztömbjét
a zöld háttérrel, ami a piramis volt.
Mohamed azt szerette volna, ha nem Egyiptomban forgatunk,
akkor készítsünk tökéletes másolatot.
Elmondok valamit, ami sok egyiptomit felidegesít.
A piramisok mindig a sivatag közepén állnak.
Egy oldala tényleg a sivatagban van,
de a másik a városközpontban található.
Nagyon fontos volt számomra, hogy Egyiptomot
hitelesen ábrázoljuk.
Egyiptomot Budapestre hoztuk.
Kairót itt építettük újjá.
Kairó környéke, a rendszámtáblák,
még a pólók is stimmeltek, és minden arabul volt.
Teljesen visszarepített Kairóba.
Lenyűgöző volt.
Minden, rendben.
Rengeteg egyiptomi statisztánk volt.
És néhányan azt mondták,
öt éve nem jártak Egyiptomban, és végre otthon érzik magukat.
Az érzelmeikre hatott.
A Holdlovag egy hatalmas produkció.
Valószínűleg a legnagyobb, amit eddig csináltunk,
tekintve a sorozat méretét.
Olyan helyre kellett mennünk, ahol korlátlan színpad áll rendelkezésre.
Sok szabad terület kellett.
Tudtam, hogy azt fogjuk tudni véghezvinni,
amit Budapesten összehozunk.
Origo Studios Budapest, Magyarország
Odavoltunk a látványtervezőnkért, Stefaniáért.
Karakteres, remek ember és keményen dolgozik,
ugyanakkor egy zseni.
Emlékszem, mikor elvitt abba a múzeumba.
Teljesen lenyűgözött, amit láttam.
Az életem során látott egyiptomi dolgok másolata volt ott.
Ő és a csapata igazi zsenik.
A Szépművészeti Múzeumban vagyunk Budapesten.
Újraalkotjuk
a londoni British Museum
egyiptomi részlegét,
három nagy termet, melyeket műtárgyakkal rendezünk be.
Úgy száznegyven darabot készítettünk el
a legnagyobbtól, ami körülbelül hat méter magas,
a legapróbb tárgyakig, amiket megterveztek
majd kifaragtak.
Például ékszereket és egyéb apróságokat.
Mivel a történetünk nagy része Steven és Marc kettősségéről szól,
azok a zárt üvegtáblák megteremtették
azt a tükörképes játszóteret, amire szükségünk volt.
Nem hiszem el.
Ó, egek, bent vagyunk!
Bent vagyunk a gízai nagy piramisban.
Ez a legnagyobb díszletünk.
Valószínűleg. Az egyik legnagyobb, ha nem a legnagyobb.
A gízai piramisokban vagyunk,
és itt találkoznak az avatárok.
A történet fontos helye ez itt.
A történetünk nagy része ott zajlik.
Összeérnek a szálak azon a helyszínen.
Ezt fontos volt megépíteni.
Gyakorlatilag három emeletet építettünk a színpadon,
amilyen magasra csak tudtuk.
Az Origo hatodik színpadán vagyunk,
és ezt a díszletet hívjuk az istenek kamráinak.
Holnap forgatunk itt.
Kicsit ijesztő, mert még sosem csináltam ilyesmit.
Egyiptomot nehéz reprodukálni,
mert könnyen közhellyé válhat.
Amolyan vegasi másolattá.
Két egyiptológusunk van.
Egy innen, egy LA-ből, és egy kutató.
Azért van mozgásterünk,
és szerintem tisztelettudóan csináltunk mindent.
A Marvel-karakter isteneket
az eredeti istenek szobrával akartam vegyíteni.
Úgy gondoltuk, a portálokon az avatárok jönnek be.
A zavar.
Az egyiptomi istenek nagyon magasak,
és nem akartuk, hogy a kamera csak térdeket és lábfejeket vegyen.
Így az arcokat és a jelképállatokat lehoztuk
a templom földszintjére,
ami érdekes interakciót eredményez.
Mi döntjük el a legjobb cselekedetünket.
Mondd el célodat!
Az Istenek Csarnokában
rejlő részletek, és az ott álló szobrok
csodás kézműves munka eredménye voltak.
Volt egy egész kőműhelyünk
szobrászokból.
Egész nap szobrokat faragtak.
A Nagy Sándor díszlet, a részletek...
Nincs értelme közeliben felvenni.
De ha mégis megteszed, bármerre is fordulj a kamrában,
mindenhol hiteles. Annyira részletes.
Minden kis festmény a falon.
Sándor temetkezési kamrájában vagyunk.
Mindenkinek ez volt az egyik kedvenc díszlete.
Sándor kincsei közül is itt van néhány.
A híres lova.
A személyes pajzsa.
Nehéz volt pontosan megfesteni,
nemcsak egy festő, hanem több ember dolgozott rajta,
ami így történt volna.
Felvettük a kapcsolatot egy budapesti művészeti iskolával,
ahol fantasztikus fiatal művészek tanulnak.
Projektorral a falra vetítettük a hieroglifákat,
ők pedig lefestették őket.
Fantasztikus élmény volt számunkra,
jó volt látni
a fiatalokat, akik a megszokottól
valami eltérőt csinálnak.
Nagyon lelkesek voltak,
és végeredményben felbecsülhetetlen, amit nekünk adtak.
Stefania munkája látványtervezőként
annyira fontos.
Nekem nem azért,
mert úgy érzem, tényleg ott vagyok. Hanem mert...
Egy elképesztő művészt látok.
Hatalmas döntéseket hoz a történettel kapcsolatban.
Pici utalásokkal köt össze epizódokat.
Minden díszlet nagyon alaposan átgondolt.
Mindent belead,
amit csak tud.
Én is erre törekszem.
Remélem, hozzátesz a sorozat okozta örömhöz
a sok egyiptomi mitológiai utalás,
ami sokaknak új lesz.
Nyugaton évekig foglalkoztunk klasszikus
Joseph Campbell-mítoszokkal.
A skandináv mítoszok Stan Lee és Jack Kirby által adaptált verzióit is láttuk.
És most az ókori Egyiptom mitológiájához nyúlunk,
amely az emberiség és a történetmesélés számára egyaránt meghatározó.
Az egyiptomi mitológia az egyik legrégebbi
és legizgalmasabb a világon.
Azt hiszem, Hollywood vonakodott megközelíteni.
Szerencsés vagyok, hogy lehetőségem nyílt megmutatni.
És szerencsés vagyok, hogy a történet elemei az elejétől fogva tartalmazták ezt.
Remek csapatunk volt.
Voltak egyiptológusaink.
Ramy Romany volt a biztosíték, hogy minden stimmel.
Kezdjük a...
A Marvel nagyon figyelt arra, hogy a Holdlovag
fiktív sorozatként történelmi szempontból a lehető leghitelesebb legyen.
A történelmi pontosság és a képregénybeli pontosság közt
egyensúlyoztak.
Az avatár ötlete az ókori Egyiptomból származik.
Minden fáraót Hórusznak hittek.
Tehát minden ókori egyiptomi fáraó
Hórusz isten avatárja.
Az istenek kőbe vésése.
Ez fikció. Nem történt meg.
De az usébti létezett.
Minden királyi sírban találunk usébtit,
ami átsegíti az elhunyt királyt vagy nemest
a túlvilágra.
Az usébtik életre kelnek,
és a királyt szolgálják a túlvilágon.
Budapesten van egy múzeum,
amely rendelkezik ókori egyiptomi gyűjteménnyel.
És van egy kis szekrény Tauret usébtikkel,
és van egy Tauret nyaklánc is.
Különleges élmény volt.
Rádöbbent, hogy nem kitalált karaktert
formálunk meg a sorozatban, hanem hosszú története van.
Én magam is félig egyiptomi vagyok,
ezért remek érzés, hogy egy ókori egyiptomi mitikus karaktert játszhatok.
Bármi más?
- Ennyi. - Fantasztikus. Oké, ennyi.
- Antonia is egyiptomi... - Köszi, srácok!
...őt hallva mindenki egyből rávágta, hogy ő Tauret.
Ma megtanultam kiejteni: Tauret, „r" nélkül.
Tauret.
Majd te mondod helyettem.
Remélem, helyesen ejtem ki.
Mindannyian tanulunk. Ez nem egy beszélt nyelv.
- Mind tanuljuk. - Igen.
De ő a karakter...
a karakterét
vizuálisan a játéka formálta.
Emlékszem, mikor a VFX-csapat megmutatott egy kezdeti mozgásfelvételt.
Megmutatták a felvételét.
És a kézmozdulatait
egy hatalmas víziló utánozta. Fergeteges volt.
Ezen törni fogod majd a fejed,
de szerintem csak szünetet kértél.
Attól tartok, neked annyi.
Gondolkodtunk, legyen-e igazi jelmeze Khonshunak
Tauretnek
és Ammitnak.
Nem szeretem azt mondani a VFX-eseknek,
hogy legyen olyan, mintha igazi ruha lenne.
Inkább azt mondanám,
egyezzen azzal, ahogy a fény visszaverődik Antonia válláról,
vagy azzal, ahogy a gyöngyök csillannak Ammit ruháján.
Aztán jön az előadás.
Ezt szerettem volna
elérni.
Isten hozott, kedves utazó... Utazók,
a Duat birodalmában!
Azt hiszem, nagyon új technológiát használnak,
ahol már nem terhel az a mozgásrögzítő ruha.
Csak a jelmezem van rajtam.
És van a bot, ami jelzi,
hogy a háromméteres Khonshu hol áll majd később.
Volt egy teljes méretű Khonshu-koponyánk, amelyet mi készíttettünk.
Tudtuk, mekkora Khonshu feje.
Tudtuk, mekkora a mozgástere,
mert láttuk, hogy mozog,
és volt egy jelmezünk referenciaként.
Így aztán újra létrehoztuk digitális karakterként,
és ráilleszthettük az üres háttérre.
Hasznos volt.
Add vissza, te bolond!
Egyiptomi vagyok, és nagyon érdekel is az ókori Egyiptom,
ezért úgy érzem, a Marvel mozgástere nagyot nőtt Khonshuval.
De hűek maradtak a mitológia szelleméhez is.
A khonshu „utazót" jelent ókori egyiptomi nyelven,
ő az éjszakai utazók védelmezője.
Ő a Hold istene, és az a feladata, hogy megóvja az univerzum egyensúlyát.
Esküszöl, hogy megvéded az éjszakai utazókat,
és bosszút állsz azokon, akik ártanának nekik?
Ez Khonshu szó szerinti oldala,
ugyanakkor
Marc dühének is a metaforája.
Öld meg!
A dühe a gyermekkori traumáinak köszönhető...
Törd el a légcsövét!
...és magára is dühös,
úgy érzi, rászolgált a sorsára,
és arra, hogy rabszolga legyen, és nincs más választása.
Majdnem olyan, mint egy függőség.
Azt hiszed, a tiéd ez a test?
Az enyém.
A másik dolog az,
hogy Khonshu csak egy hang a fejében?
Ezek olyan kérdések, amelyekre nem kapunk könnyen választ.
A sorozatot teljes egészében áthatja a kettősség.
Minden embernek kettős énje van, és a történet is kettős természetű.
Khonshu avatárjának az a feladata, hogy megbosszulja a gaztetteket.
Én egy másik istennek dolgozom,
akinek az a célja, hogy véget vessen a gaztetteknek.
Nagyon meggyőzően tudnám bizonyítani, hogy nem én játszom a gonoszt.
A sorozat nézése közben azt lehet gondolni, hogy ez az ember
a pszichiáteréről vizionál,
aki megpróbálja "lerövidíteni" a fájdalmát.
Szüksége van a fájdalomra, mert az adja az identitását.
Sokan a sérelmeinkben hordozzuk az identitásunkat, nem igaz?
Így gonosszá változtatott.
Megpróbáltam létrehozni egy olyan karaktert,
akit az érme mindkét oldaláról meg tudunk vizsgálni.
Kedveltem a gonosztevőt.
Azt mondta: „Egy fa sem emelkedhet a mennyek fényességébe, ha előbb
nem ereszkedik a poklok sötétjébe".
Én tényleg hiszek ebben.
Ez itt az elmegyógyintézet.
Marc nézőpontjából fedünk fel sok más olyan karaktert,
motívumot és látványelemet, amelyeket eddig csak a többi epizódban láthattunk,
és a nézőpont azt sugallja, hogy a valóságot
az elmegyógyintézetben szerzett tapasztalatai is befolyásolhatták.
Vagy nem.
A kirakós darabkái is szórakoztatóak voltak.
Nem azért adunk hozzá valamit,
mert az menő,
hanem mert tematikai szempontból érdekes,
és mert vezet valahová.
Engedjetek ki!
Engedjetek ki! Kérlek!
Az egész egy elmeutazás.
Jó móka kis pontokat hozzáadni,
amik visszavezetnek
a kiindulóponthoz.
- Steven! - Marc!
Hogyan lehetséges ez?
Amikor a sorozat azon részéhez értünk,
ahol egymáson kívül beszélgetnek a másikkal,
a legfontosabb dolog az volt, hogy eljött a bátyám,
és ő játszotta a másik karaktert,
míg én az egyiket alakítottam. Ez szuper volt.
Nagyszerű színész, Michaelnek hívják.
Végig támogatott engem,
szóval a film egyes jeleneteiben
a kisöcsémmel játszom.
Akkor... Te következel, vagy...
Ki az?
Marc,
miért van egy gyerek a szobában, ahol az áldozataid fekszenek?
- Steven, ne menj a közelébe! - Hé, kishaver!
Mi a neved? Hé!
Steven, várj!
Itt nagyon nehéz dolgom volt
technikai szempontból, mert néha
mindkét karakter helyett előre döntéseket kellett hoznom.
Elpróbálni egyszer velem és Stevennel.
Majd elpróbálni velem és Marckal,
elképzelve, hogyan reagálok majd,
majd memorizálni a váltást.
Majd eljátszani senkinek.
Néha szélesebb felvételen.
Tudod, minek örülne most Layla?
- Ne mondd ki! - Csak azt mondom,
egy víziló van, belőlünk meg kettő.
Csak nem olyan nehéz irányítani ezt a hajót.
- És nem kell igazából... - Mit? Megölni Tauret istennőt?
Igen. Csak keress valami kötelet...
Vagy követhetjük a tanácsát,
és segíthetünk egymásnak kideríteni, hogy mit rejtegetünk.
Tehát ezek voltak a nehezebb napok,
mert technikailag nagy kihívást jelentettek.
Ezeken az ajtókon keresztül
betegeket találunk,
és Crawley valószínűleg bingót fog kiáltani!
Te jó ég!
Ez Tauret hajója.
Egész héten itt forgattunk.
Tauret végigvezeti őket a Duaton, ami az ókori egyiptomi alvilág.
Nem tudom, mit rejtegettek, de azt tanácsolom,
legyetek egymással őszinték!
Egyensúlyozzátok ki a mérleget, mielőtt a nádas mezejére érünk,
A Holdlovagban az az érdekes,
hogy a középpontban egy összetett karakter áll,
aki egy érzelmi utazáson vesz részt.
Mit keresel itt?
Gyere, haver!
Gondoskodnod kellett volna róla!
Steven, gyerünk!
Kettejük közt testvéri a viszony
annak ellenére, hogy technikailag ők egy és ugyanaz a személy.
Bizonyos szinten apai is a kapcsolatuk.
De végső soron ez a történet arról szól, hogy egyesítse a két oldalát.
Miért vettél rá erre?
Látni akarom, mit tett.
Te undorító ember.
Ezt nem kell látnod.
Ez a lényeged.
A lényeg, hogy őszinték maradjunk azzal kapcsolatban...
Hogy sokan min mennek keresztül
a súlyos gyermekkori traumáik miatt.
És ez hogyan manifesztálódik egy felnőttben.
Persze, ott van a Holdlovag
és az istenek allegóriája.
De ezt a határvonalat az ötödik epizód hozta el.
Betegségként gondolunk rá.
A másik személyisége, amit nem tud irányítani, és milyen szörnyű,
de végül rájön, hogy ez a szuperereje.
Azok a szörnyű dolgok, amiket mondott neked,
nem voltak igazak. Nem a te hibád volt.
Nem kellett volna bevinnem a barlangba.
Hé!
Hé! Csak egy gyerek voltál.
Nem a te hibád volt.
A végén Marc és Steven megtanulják, hogyan éljenek együtt egy emberként,
ami a végső harcokban az előnyükké válik.
Mr. Knight és a Holdlovag egyesítve
kiadja az ideális szuperhőst, nem igaz?
Az emberséges, ideális szuperhőst.
Valahogy kiegészítik egymást, és ez a lényeg.
Ez a DID alteregói közti egészséges kapcsolat
közvetlen értelmezése.
Amint elkezdenek együtt dolgozni,
és milyen érdekes lenne látni egy harcjelenetet,
ahol összeolvad a kettő,
és kiegészíti egymást.
És azt is leírja, hogy a Holdlovag
miért olyan méltó ellenfél. Mert teljesen kiszámíthatatlan.
Azt hiszem, a történelem folyamán
az igazán jóindulatú emberek
a bűnbocsánatról is tanítottak,
és arról, hogy az emberek képesek változni,
és képesek fejlődni.
És azt hiszem, ami Harrow-t fanatikussá teszi, az az,
hogy nem hisz ebben.
Várnál a gyomlálással addig, míg a rózsáid már elszáradtak?
A gyom gyom marad.
Megöli a virágot, úgyhogy fojtsuk el csírájában!
A gyerekeket is? Igen, őket is.
És itt jön a fanatizmus, amit a legtöbben nem tudnak végigvinni.
A szabad akaratról van szó. Két ideológia ütköztetéséről.
Az ember megpróbálja megtisztítani a világot a gonosztól.
A másik pedig: „Nem, tisztítsuk meg azt, aki valami rosszat tett!"
A lényeg, hogy esélyt kapjon az emberiség, hogy hibázzon,
majd tanuljon a hibáiból.
Ha Ammit uralkodhatott volna,
az ifjú Randall megmenekült volna,
és a családod boldogan élhetett volna.
Csak egy gyomot kellett kiszednie a kertből.
Téged.
Újra kell kötnünk Ammitot.
Hogyan?
Csak egy Avatár képes rá.
Mohamed és Antonia bejött
a sminkes lakókocsiba 30 perccel felvétel előtt,
és Mohamed azt mondta: „Az istenek kamrájában
„mindenki egy istent testesít meg. Másold le Antoniát,
„jegyezd meg a sorait, és legyél te Tauret!"
Erre én: „Oké".
Meggondoltad magad.
Jó móka volt Mayjel a gesztikuláción dolgozni,
mivel mindketten a jelenetet játszottuk,
és ő a mozdulataimat másolta Tauretként, és az intonációmat.
Mondd ki, Antonia!
- Ne félj! - „Ne félj!"
Nem tudom, mindig ketten leszünk-e,
de nagyon jó
Tauret élénk bugyutasága Laylával párosítva.
A sorozatban eleinte nem volt a Skarlát Szkarabeusz,
de láttuk Mayt, amint egyiptomi karakterré válik.
Lépésről lépésre merült fel az ötlet. Legyen szuperhős!
A Marvel-univerzum egyik egyiptomi szuperhősére,
a Skarlát Szkarabeuszra esett a választásunk.
Hagyományosan ez egy férfi karakter, aki visszaszerez
jogtalanul ellopott egyiptomi tárgyakat,
és visszaszolgáltatja a tulajdonosaiknak.
Azt gondoltuk: „Ahogy az elbeszélés összeáll,
„az pontosan olyan, mint amilyet szerettünk volna".
A Marvel ma sok embernek a világot jelenti.
Gyerekeknek, tiniknek. Ha ennek a világnak a része vagy, az azt jelenti, létezel.
A képviselet.
Tudom, hogy divatos kifejezés manapság.
De az, hogy egy ilyen ember a jót védelmezi a képernyőn,
az összehozza az embereket.
Ezzel teljesül egy gyermekkori kívánságod?
Teljes mértékben.
Úgy érzem, és most saját tapasztalatból beszélek,
mikor arabokat látok filmekben, azzal úgy érzem, felhatalmazást kapok,
és hitet, hogy van helyem a filmiparban.
Szeretném, hogy a többi nő is kifejezze magát a művészeten keresztül,
és mondják el a történetüket, és ne féljenek felszólalni.
Ha erre képes vagyok, és egy embernek segítek benne,
akkor elértem a célom.
Itt vagyunk Jordániában.
Hat hónappal ezelőtt áprilisban kezdtük a forgatást Budapesten.
Ez az utolsó napom,
és a csapat a héten végez
a Holdlovaggal.
Tökéletes hely a befejezésre,
itt szerettem bele a filmekbe az Arábiai Lawrence-t látva,
és most ugyanazzal a háttérrel forgathatok.
A Föld nevű bolygóval.
A forgatás végén utaztunk Jordániába.
Ha valaki azt mondta volna nekem, hogy négy év alatt
három különböző projekten dolgozom majd
a Rum vádi sivatagban, nem hittem volna neki.
De a Star Wars, a Dűne és most a Holdlovag
mind itt készült.
Rum vádi, igazi sivatag.
Mindenkinek olyan volt, mint egy nagy vakáció.
Tűzött ránk a nap
a Vörös-tenger mellett, felmentünk Petra városába.
Remek befejezése volt a forgatásnak.
Vége van!
A történetmesélés lenyűgöző pillanatában járunk:
a filmek formája változik.
Ez nem egy tévéműsor, hanem egy film szélesebb vásznon,
és igyekszünk
a mozi és a minőség oldaláról megközelíteni.
Nehéz ilyen nagy vászonra festeni.
Átkozottul nehéz egy jó filmet készíteni.
Hát még hármat sorban,
ez nagy kérés a mesteremberektől és segítőiktől.
Nagy vállalás.
Emlékszem, Ethan az elején azt mondta:
„Most jól szórakozunk,
„de ne feledjétek, egyszer elérünk a 80. napra, mikor pislogni sem lesz erőnk.
„Olyannak kell lennie, mint az első napon,
„mert soha senki sem mondta majd: 'Ez nem volt annyira jó.
'De már 80 napja forgattak szegények'.
„Meg kell maradnia.
„Életben kell tartani ezt az álmot."
Ez egy nagy kihívás, és tisztelgek mindenki előtt, aki műsorokat gyárt.
Főleg ilyen kaliberű műsorokat, ahol a mozis hatás fontos.
Hatórányi film.
Nagyon megerőltető volt,
de nagyon kifizetődő is.
Az egyik legmenőbb dolog,
amit a munka folyamán megtapasztaltam,
a produkció nagysága.
És az alkímia, ami ahhoz szükséges, hogy egy ekkora produkció személyes legyen.
Személyes történetnek tűnik.
Olyan, mint a korábbi filmjeid, és mint te és Sarah.
Érzem benne az emberséget.
És a kreatív együttműködés struktúrája,
hogy sok napon át ötleteltünk egy szobában,
ez által merész dolgot hozhattunk létre,
és ez az,
amit nagyon meg akarok mutatni a közönségnek.
Soha nem gondoltam volna, és ezt nem becsmérlően mondom,
hogy ez lesz az egyik legkreatívabb kalandom.
Mert mindenki
minden ötletét bedobta a közösbe,
és igazán bátrak voltunk.
Fantasztikus volt, hogy a hitünk, terünk
és támogatásunk is megvolt.
A hosszabb történetek készítése
új kihívásokat és jutalmakat rejt magában.
A befejezés most már nyitottabb.
Maradhatnak elvarratlan szálak.
És mikor olyan erős karaktereket vannak,
mint a Holdlovag és a Skarlát Szkarabeusz,
magabiztosan tekinthetünk a jövőbe,
tudva, hogy lesz még mit elmesélni,
és lesznek új karakterek is, akik elmesélik.
Mi a fene volt ez?
Elájultam.
Ma te vagy a vesztes.
A feliratot fordította: Kuruc Eszter Borbála